
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/290/29.06.2004

	
	
	


C ă t r e,





 BIROUL  PERMANENT  AL





 CAMEREI  DEPUTAŢILOR


Vă înaintăm, alăturat, RAPORTUL asupra proiectului de Lege privind aprobarea Ordonanţei Guvernului nr.45/2004 pentru finalizarea privatizării unor societăţi comerciale din portofoliul Autorităţii pentru Privatizare şi Administrarea Participaţiilor Statului, aflate în dificultate, trimis cu adresa nr. PLx  245/26.04.2004, Camera Deputaţilor fiind Cameră decizională.

PREŞEDINTE,

Dan Radu RUŞANU

PARLAMENTUL ROMÂNIEI

 reformă şi privatizare

R  A  P  O  R  T   

asupra  proiectului de Lege privind aprobarea Ordonanţei Guvernului nr.45/2004 pentru finalizarea privatizării unor societăţi comerciale din portofoliul Autorităţii pentru Privatizare şi Administrarea Participaţiilor Statului, aflate în dificultate  


În conformitate cu prevederile art. 89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, Comisia pentru politică economică, reformă şi privatizare a fost sesizată, spre dezbatere şi avizare în fond cu proiectul de Lege privind aprobarea Ordonanţei Guvernului nr.45/2004 pentru finalizarea privatizării unor societăţi comerciale din portofoliul Autorităţii pentru Privatizare şi Administrarea Participaţiilor Statului, aflate în dificultate, trimis cu adresa nr. PLx 245/26.05.2004.


Proiectul de lege a fost adoptat de Senat în şedinţa din 19 aprilie 2004.


 La întocmirea prezentului raport, Comisia a avut în vedere:

            - Avizul nr.148/29.01.2004 al Consiliului Legislativ;


- Avizul nr. 266/29.04.2004 al Comisiei pentru buget, finanţe şi bănci;

- Avizul nr. PLx 245/04.05.2004 al Comisiei juridice, de disciplină şi imunităţi.

         Camera Deputaţilor este Cameră decizională.


Proiectul de lege prevede, în principal, acordarea unor înlesniri la plata obligaţiilor bugetare restante reprezentând impozite, contribuţii şi alte venituri bugetare, a dobânzilor şi penalităţilor aferente obligaţiilor bugetare restante în vederea privatizării unor societăţi comerciale aflate în dificultate, la care statul este acţionar, aflate în portofoliul Autorităţii pentru Privatizare şi Administrarea Participaţiilor Statului.

       Proiectul de Lege face parte din categoria legilor ordinare, în raport de obiectul şi conţinutul său.

            Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege în şedinţa din data de 29 iunie 2004.

 
 La dezbaterea proiectului au participat ca invitaţi, în conformitate cu prevederile art. 51 şi 52 din Regulamentul Camerei Deputaţilor, din partea:

        a) Ministerului Finanţelor Publice: doamna şef serviciu Diaconescu Lucia, doamna şef serviciu  Pătrăşcoiu Silvia şi domnul  expert Drăghici George;

        b) Autorităţii pentru Valorificarea  Activelor Statului (AVAS): domnul  vicepreşedinte  Victor Dumitriu.               

 La lucrări, au fost prezenţi 29 deputaţi din totalul de 30 membri ai Comisiei.

             În urma dezbaterii, Comisia, a hotărât, cu 28 voturi pentru şi un vot împotrivă, ca proiectul  de Lege privind aprobarea Ordonanţei Guvernului nr.45/2004 pentru finalizarea privatizării unor societăţi comerciale din portofoliul Autorităţii pentru Privatizare şi Administrarea Participaţiilor Statului, aflate în dificultate să fie aprobat, în forma adoptată de Senat.

 PREŞEDINTE,                                                                                                                                                 Dan Radu Ruşanu                                  

                      



SECRETAR,                                                

             


               Iuliu Vida                                  









         Consilier parlamentar

                                                                                                                   
                              Doina Leonte

